DA Den Europæiske Unions Tidende C 249/7

Medlemsstaternes oplysninger om statsstøtte, der ydes i henhold til Kommissionens forordning (EF) nr. 1857/2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001

(2008/C 249/05)

Sag nr.: XA 245/08

Medlemsstat: Østrig

Region: Tirol

Støtteordningens benævnelse eller navnet på den virksomhed, der modtager en individuel støtte: Richtlinie für die Gewährung eines Zuschusses zu den Versicherungsprämien zum Schutz vor Sturmschäden an Gewächshäusern in der Landwirtschaft

Retsgrundlag: § 9 Tiroler Landwirtschaftsgesetz, LGBl. Nr. 3/1975

und darauf basierende

Richtlinien gemäß den § 9 des Tiroler Landwirtschaftsgesetzes, LGBl. Nr. 3/1975, für die Gewährung eines Zuschusses zu den Versicherungsprämien zum Schutz vor Sturmschäden an Gewächshäusern in der Landwirtschaft nach Verordnung (EG) Nr. 1857/2006 (Gruppenfreistellungsverordnung)

http://www.tirol.gv.at/themen/laendlicher-raum/agrar/foerderung/richtlinien/

De planlagte årlige udgifter i henhold til ordningen: Det årlige finansieringsbehov i Tirol andrager skønsmæssigt 40 000 EUR

Maksimal støtteintensitet: Der ydes støtte på højst 50 % af omkostningerne til forsikringspræmier som omhandlet i artikel 12 i forordning (EF) nr. 1857/2006 (EUT L 358 af 16.12.2006, s. 3).

Idet der henvises til artikel 12, stk. 3, i forordning (EF) nr. 1857/2006, er støtten ikke udformet på en måde, som hindrer det indre marked for forsikringsydelser i at fungere. Støtten er heller ikke begrænset til forsikringer fra et enkelt forsikringsselskab eller en enkelt forsikringskoncern og er ikke betinget af, at forsikringsaftalen er indgået med et selskab, der er etableret i den pågældende medlemsstat

Gennemførelsestidspunkt: Når Kommissionen har offentliggjort de kortfattede oplysninger

Støtteordningens varighed: Indtil den 31. december 2013

Støttens formål: Delstaten Tirol yder et bidrag til omkostningerne på højst 50 % af forsikringspræmierne til dækning af stormskader og skader forvoldt af ugunstige vejrforhold på drivhuse i landbruget, jf. artikel 12 i forordning (EF) nr. 1857/2006.

Formålet med støtten er bl.a. at opmuntre landbrugsbedrifter til at tegne passende forsikringsdækning mod stormskader på drivhuse for derigennem at beskytte produktionsmidlerne mod skader, som kunne true bedrifternes eksistens, ved at dække en del af omkostningerne til forsikringspræmierne

Berørt(e) sektor(er): Landbrug og gartnerier

Navn og adresse på den myndighed, der yder støtten:

Amt der Tiroler Landesregierung Gruppe Agrar Heiliggeiststraße 7-9 A-6020 Innsbruck

Websted: Internetadresse til landbrug i Tirol:

http://www.tirol.gv.at/agrar

Direkte link til retsgrundlaget:

http://www.tirol.gv.at/themen/laendlicher-raum/agrar/foerderung/richtlinien/

Rapporter vedrørende Delstaten Tirols retningslinjer for gennemførelsen af særlige støtteordninger i Tirol:

Richtlinien gemäß den § 9 des Tiroler Landwirtschaftsgesetzes, LGBl. Nr. 3/1975, für die Gewährung eines Zuschusses zu den Versicherungsprämien zum Schutz vor Sturmschäden an Gewächshäusern in der Landwirtschaft nach Verordnung (EG) Nr. 1857/2006 (Gruppenfreistellungsverordnung)

Andre oplysninger: —

Alois POPPELLER

For regeringen for det pågældende Land

Sag nr.: XA 246/08

Medlemsstat: Republikken Slovenien

Region: Občina Grad

Støtteordningens benævnelse eller navnet på den virksomhed, der modtager en individuel støtte: Podpora programom razvoja kmetijstva in podeželja v občini Grad

Retsgrundlag: Pravilnik o dodeljevanju državnih pomoči na področju razvoja kmetijstva in podeželja v občini Grad (II. poglavje)

Forventede årlige udgifter til ordningen eller det samlede individuelle støttebeløb, der ydes til virksomheden:

2008: 10 000 EUR

2009: 10 000 EUR

2010: 10 000 EUR

2011: 11 000 EUR

2012: 11 000 EUR

2013: 11 000 EUR

Maksimal støtteintensitet:

1. Investeringer i landbrugsbedrifter med henblik på primærproduktion:

— op til 50 % af de støtteberettigede udgifter i ugunstigt stillede områder

— op til 40 % af de støtteberettigede udgifter i andre områder.

Der ydes støtte til investeringer i planteproduktion og animalsk produktion på landbrugsbedrifter med henblik på forbedring af græsgange og udvikling af landbrugsarealer.

2. Bevarelse af traditionelle landskaber og bygninger:

— op til 60 % af de støtteberettigede udgifter, eller op til 75 % i ugunstigt stillede områder, til investeringer med henblik på bevarelse af kulturværdier i form af produktionsmidler på landbrugsbedrifter (landbrugsbygninger, kornmagasiner, stativer til høtørring, lader, svinehuse, bistader m.m.), forudsat at investeringerne ikke øger bedriftens produktionskapacitet

— op til 100 % af de støtteberettigede investeringsudgifter til bevarelse af uproduktive kulturværdier på landbrugsbedrifter (steder af arkæologisk eller historisk interesse)

— der kan ydes en supplerende støtte på op til 100 % til dækning af meromkostningerne ved anvendelse af traditionelle materialer, som er nødvendige for at bevare bygningers kulturværdi.

3. Støtte til betaling af forsikringspræmier:

— den samlede kommunale og nationale medfinansiering af forsikringspræmier må ikke overstige 50 % af de støtteberettigede udgifter til forsikringspræmier

— i henhold til lov om medfinansiering af forsikringspræmier til forsikring af landbrugsproduktionen for det igangværende år må den kommunale medfinansiering ikke overstige forskellen mellem den nationale medfinansiering af forsikringspræmier og 50 % af udgifterne til forsikringspræmier inkl. skat på forsikringstransaktioner.

4. Støtte til jordfordeling:

— op til 100 % af de støtteberettigede retlige og administrative udgifter.

5. Støtte til fremme af produktion af kvalitetslandbrugsprodukter:

— op til 100 % af de afholdte udgifter; støtten ydes i form af subventionerede tjenesteydelser og må ikke omfatte direkte betalinger til producenterne.

6. Levering af teknisk bistand i landbrugssektoren:

— op til 100 % af udgifterne til undervisning og videreuddannelse af landbrugere og landbrugsmedhjælpere, eksterne konsulenttjenester, afholdelse af og deltagelse i fora, konkurrencer, udstillinger og messer, publikationer, kataloger og websteder; støtten ydes i form af subventionerede tjenesteydelser og omfatter ikke direkte betalinger til producenterne

Gennemførelsesdato: Juli 2008 (støtten vil ikke blive bevilget, før der er offentliggjort et resumé på Europa-Kommissionens websted)

Ordningens eller den individuelle støttes varighed: Indtil den 31. december 2013

Målet med støtten: Støtte til SMV'er

Henvisning til artikler i forordning (EF) nr. 1857/2006 og støtteberettigede udgifter: Kapitel II i regler om statsstøtte til udvikling af landbruget og landdistrikterne i Grad kommune (II. poglavje Pravilnika o dodeljevanju državnih pomoči na področju razvoja kmetijstva in podeželja v občini Grad) omfatter foranstaltninger, der udgør statsstøtte i medfør af følgende artikler i Kommissionens forordning (EF) nr. 1857/2006 af 15. december 2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001 (EUT L 358 af 16.12.2006, s. 3):

artikel 4: Investeringer i landbrugsbedrifter

artikel 5: Bevarelse af traditionelle landskaber og bygninger

artikel 12: Støtte til betaling af forsikringspræmier

artikel 13: Støtte til jordfordeling

artikel 14: Støtte til fremme af produktion af kvalitetslandbrugsprodukter

artikel 15: Teknisk bistand i landbrugssektoren

Berørt(e) sektor(er): Landbrug

Den støttetildelende myndigheds navn og adresse:

Občina Grad Grad 172 SLO-9264 Grad

Websted: http://www.uradni-list.si/1/objava.jsp?urlid=200815&objava=478

Andre oplysninger: I forbindelse med støtten til betaling af præmier til forsikring af udsæd og afgrøder tages der højde for følgende ugunstige vejrforhold, der kan henregnes under naturkatastrofer: vårfrost, hagl, lynnedslag, brand som følge af lynnedslag, storme og oversvømmelser.

Kommunens forskrifter opfylder de krav i forordning (EF) nr. 1857/2006, der vedrører foranstaltninger, der skal træffes af kommunen, og indeholder generelle bestemmelser (procedure for ydelse af støtte, kumulering, gennemsigtighed og overvågning af støtten)

Daniel KALAMAR

Borgmester

Sag nr.: XA 247/08

Medlemsstat: Den Tjekkiske Republik

Region: Ústecký kraj

Støtteordningens benævnelse eller navnet på den virksomhed, der modtager en individuel støtte: Program podpory směrů rozvoje zemědělské prvovýroby v Ústeckém kraji na rok 2008–2013:

Investiční podpora do zemědělských hospodářství,

Investiční a neinvestiční podpora vedoucí k zachování krajiny a tradičních staveb,

Neinvestiční podpora pro seskupení producentů,

Technická neinvestiční podpora v odvětví zemědělství

Retsgrundlag:

1) Zákon č. 129/2000 Sb., o krajích, § 36 písm. c) a § 59 odst. 2 písm. a);

2) Zásady poskytování finančních prostředků z rozpočtu Ústeckého kraje;

3) Program podpory směrů rozvoje zemědělství a venkova Ústeckého kraje na rok 2008 až 2013

Forventede årlige udgifter til ordningen eller det samlede individuelle støttebeløb, der ydes til virksomheden: 7 000 000 CZK

Maksimal støtteintensitet:

Tilskudsområde nr. 1: Investeringsstøtte til landbrugsbedrifter

Bruttostøttesatsen må ikke overstige 40 % af de støtteberettigede investeringer. Det maksimale støttebeløb, der ydes til en enkelt virksomhed, må ikke overstige 400 000 EUR over en periode på tre regnskabsår.

Støtten ydes til dækning af følgende støtteberettigede omkostninger: opførelse, erhvervelse eller forbedring af fast ejendom, som ikke anses for rutinemæssige genanskaffelser, indkøb eller leje med købsforpligtelse af maskiner og udstyr, herunder edb-programmel, op til aktivets markedsværdi, generalomkostninger såsom honorarer til arkitekter og andre konsulenter, gennemførlighedsundersøgelser og erhvervelse af patenter og licenser.

Støtten ydes ikke til virksomheder i vanskeligheder.

Støtten er ikke afgrænset til specifikke landbrugsprodukter og er åben for alle landbrugssektorer.

Der må ikke ydes støtte til køb af rettigheder til landbrugsproduktion, dyr, etårige planter og udplantning heraf, dræningsarbejder eller kunstvandingsmateriel eller kunstvandingsarbejder, medmindre sådanne investeringer medfører en nedsættelse af det hidtidige vandforbrug på mindst 25 %, eller til simple genanskaffelsesinvesteringer.

Der må ikke ydes støtte i forbindelse med produktion og afsætning af produkter, der imiterer eller erstatter mælk og mejeriprodukter.

Tilskudsområde nr. 2: Investeringsstøtte og anden støtte end investeringsstøtte til bevarelse af landskaber og traditionelle bygninger

Der må ydes støtte op til 100 % af de faktisk afholdte omkostninger; støtten kan dog højst udgøre 10 000 EUR pr. år.

Støtten ydes til dækning af følgende støtteberettigede omkostninger: omkostninger, der afholdes i form af investeringer eller anlægsarbejder med henblik på bevarelse af uproduktive kulturværdier på landbrugsbedrifter, såsom arkæologiske eller historiske kulturværdier.

Tilskudsområde nr. 3: Anden støtte end investeringsstøtte til producentgrupper

Det samlede støttebeløb må ikke overstige 400 000 EUR. Der må ikke ydes støtte til omkostninger, som påløber efter det femte år eller betales efter det syvende år efter anerkendelsen af producentorganisationen.

Støtten ydes til dækning af følgende støtteberettigede omkostninger: husleje, erhvervelse af kontorudstyr, herunder edb-maskinel og -programmel, udgifter til administrativt personale, generalomkostninger, advokatsalærer og administrationsgebyrer. Ved køb af fast ejendom skal de støtteberettigede udgifter hertil være begrænset til de tilsvarende udgifter til leje på almindelige markedsvilkår.

Der ydes igangsætningsstøtte til oprettelse af producentsammenslutninger eller foreninger af producentsammenslutninger, der beskæftiger sig med produktion af landbrugsprodukter i overensstemmelse med artikel 9, stk. 2, litra a), såfremt de opfylder betingelserne heri.

Der ydes ikke støtte til produktionsorganisationer såsom virksomheder eller kooperativer, som har til formål at forvalte en eller flere landbrugsbedrifter, og som derfor i realiteten er individuelle producenter.

Der ydes ikke støtte til andre landbrugssammenslutninger, der varetager opgaver i forbindelse med landbrugsproduktionen, f.eks. gensidig støtte eller vikar- eller driftskonsulentbistand, på medlemmernes bedrifter uden at være involveret i den fælles tilpasning af udbuddet til markedet.

Tilskudsområde nr. 4: Anden støtte end investeringsstøtte til landbrugssektoren på det tekniske område

Støtten kan dække op til 100 % af de støtteberettigede omkostninger.

Støtten ydes til dækning af følgende støtteberettigede omkostninger: gebyrer for tjenesteydelser, der hverken må være varige eller regelmæssige eller vedrøre virksomhedens normale driftsudgifter såsom løbende skatterådgivning, regelmæssig juridisk rådgivning eller reklame.

Støtten ydes i form af subventionerede tjenesteydelser og omfatter ikke direkte betalinger til producenter.

Støtten vil kunne opnås af alle, der i det pågældende område er støtteberettigede på grundlag af objektivt fastlagte betingelser. Når producentsammenslutninger eller andre organisationer leverer den tekniske bistand, betinges adgangen hertil ikke af medlemskab af den pågældende sammenslutning eller organisation. Ikke-medlemmers eventuelle bidrag til den pågældende sammenslutnings eller organisations administrationsomkostninger begrænses til udgifterne til leveringen af tjenesteydelsen

Gennemførelsesdato: Programmet iværksættes på dagen, hvor Europa-Kommissionen offentliggør de kortfattede oplysninger

Ordningens eller den individuelle støttes varighed: Den 30. november 2013

Støttens formål: Hovedformålet er at støtte små og mellemstore virksomheder, der beskæftiger sig med primærproduktion af landbrugsprodukter. Det sekundære formål består i at sprede landbrugsaktiviteterne, skabe ny beskæftigelse og ved at forbedre valget af de fastsatte mål gøre landdistrikter mere attraktive for såvel deres indbyggere som for besøgende.

Artikel 4, 5, 9 og 15 i forordning (EF) nr. 1857/2006 finder anvendelse på de udgifter, som støtteordningen omfatter

Berørt(e) sektor(er): Støtten er beregnet på små og mellemstore virksomheder, der er aktive i landbrugssektoren. Alle undersektorer er berettiget til støtte

Den støttetildelende myndigheds navn og adresse: Ústecký kraj

Nedennævnte organ har fået overdraget ansvaret for forvaltningen af støtten:

Krajský úřad Ústeckého kraje

odbor životního prostředí a zemědělství

Velká Hradební 48

CZ-400 01 Ústí nad Labem

Websted: http://www.kr-ustecky.cz/vismo5/zobraz_dok.asp?u=450018&id_org=450018&id_ktg=36563&archiv=0&p1=84858

eller

http://www.kr-ustecky.cz/soubory/450018/bod_30_priloha_1.doc

Andre oplysninger: Regionen Ústí nad Labem garanterer, at den opfylder alle betingelserne i forordning (EF) nr. 1857/2006.

Der findes yderligere oplysninger på de ovennævnte websteder.

Udfærdiget i Ústí nad Labem, den 12. juni 2008

Taťána KRYDLOVÁ

Ansvarlig for Miljø- og Landbrugsdepartementet